25.11.2010 Jurnalul Oficial al Uniunii Europene L 309/5 DECIZII DECIZIA DE PUNERE ÎN APLICARE A CONSILIULUI din 22 noiembrie 2010 de autorizare a Germaniei, ltaliei şi Austriei de a introduce o măsură specială de derogare de la articolul 193 din Directiva 2006/112/CE şi de modificare a Deciziei 2007/250/CE în vederea extinderii perioadei de validitate a autorizației acordate Regatului Unit CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (!), în special articolul 395 alineatul (1), având în vedere propunerea Comisiei Europene, întrucât: (1)  Prin scrisorile înregistrate la Secretariatul General al Comisiei la 3 august 2007, 23 decembrie 2009 şi, respectiv, 17 februarie 2010, Italia, Germania și Austria au solicitat autorizarea aplicării unei măsuri speciale de derogare de la articolul 193 din Directiva 2006/112/CE în ceea ce priveşte persoana răspunzătoare de plata taxei pe valoarea adăugată (în continuare „TVA”). Prin scri- soarea înregistrată la Secretariatul General al Comisiei la 10 februarie 2010, Regatul Unit a solicitat extinderea perioadei de valabilitate a autorizării acordate prin Decizia 2007/250/CE a Consiliului din 16 aprilie 2007 de autorizare a Regatului Unit de a introduce o măsură specială de derogare de la articolul 193 din Directiva 2006/112/CE privind sistemul comun al taxei pe valoarea adăugată (2). (2) Comisia a informat celelalte state membre prin scrisoarea din 11 ianuarie 2010 despre cererea Germaniei şi prin scrisoarea din 9 martie 2010 despre cererile Italiei, Austriei și Regatului Unit. Comisia a informat printr-o scrisoare din 12 ianuarie 2010 Germania şi printr-o scrisoare din 11 martie 2010 ltalia, Austria și Regatul Unit cu privire la faptul că deţine toate informațiile pe care le consideră necesare pentru a evalua cererea. (3)  În conformitate cu articolul 193 din Directiva 2006/112/CE, persoana răspunzătoare de plata taxei pe valoare adăugată este persoana impozabilă furnizează bunurile. Scopul derogărilor solicitate de Germania, Italia și Austria este acela ca răspunderea în cauză să revină persoanei impozabile căreia i se furnizează bunurile, dar numai în anumite condiții şi exclusiv în cazul unor produse specifice, și anume telefoane mobile şi dispozitive cu circuite integrate. () JO L 347, 11.12.2006, p. 1. () JO L 109, 26.4.2007, p. 42. (2010/710/UE) (4) Un număr semnificativ de comercianți de produse specifice, și anume telefoane mobile și dispozitive cu circuite integrate, comit acte de evaziune de la plata TVA către autoritățile fiscale, după vânzarea produselor lor. Clienții lor sunt însă îndreptățiți la o scutire de taxă, dacă sunt în posesia unei facturi valabile. În cazurile cele mai agresive de evaziune fiscală, aceleași bunuri sunt furnizate de mai multe ori, printr-un sistem de tip „suveică”, fără ca TVA să fie plătită autorităților fiscale. Prin desemnarea persoanei căreia îi sunt furnizate bunurile drept persoană răspunzătoare de plata TVA în astfel de cazuri, derogarea ar elimina posibilitatea comiterii acestui tip de evaziune fiscală. Această derogare nu ar afecta cuantumul TVA datorat. În scopul de a asigura funcţionarea eficace a derogării și de a evita ca evaziunea fiscală să se deplaseze spre alte produse sau spre comerțul cu amănuntul, Germania, ltalia și Austria ar trebui să introducă obligații adecvate de raportare și control. Comisia ar trebui să fie informată cu privire la măsurile specifice adoptate în vederea moni- torizării operațiunii de derogare. Măsura este proporțională cu obiectivele urmărite, deoarece nu urmează să se aplice în mod general, ci doar unor grupuri specifice de produse, în cazul cărora există un risc ridicat de evaziune fiscală și amploarea evaziunii fiscale a generat pierderi fiscale considerabile. Mai mult, utilizarea unui mecanism de taxare inversă implică un risc mai scăzut de deplasare a fraudei către vânzarea cu amănuntul a produselor în cauză, întrucât telefoanele mobile sunt în general furnizate de societăți care sunt mari producătoare de telefoane şi întrucât măsura este aplicabilă circuitelor integrate într-o etapă anterioară integrării lor în produsele destinate utiliza- torului final. În principiu, autorizarea este valabilă doar pe o perioadă scurtă de timp, deoarece nu se poate stabili cu certitudine că obiectivele măsurii vor fi atinse și nici nu se poate estima de pe acum impactul măsurii asupra funcţionării sistemului TVA în acele state membre care o aplică sau în alte state membre.